Անհրաժեշտ փաստաթղթերի առկայությունը պարզելու նպատակով մենք կապ հաստատեցինք Բնապահպանության նախարարության տեղեկատվության և հասարակայնության հետ կապերի վարչության պետ Արմեն Վարդանյանի հետ, ով ասաց. «ՀՀ ԲՆ «Շրջակա միջավայրի վրա ազդեցության փորձաքննական կենտրոն» ՊՈԱԿ-ը փաստաթուղթ չի տրամադրել ընկերությանը: Բնապահպանության և ընդերքի տեսչական մարմնի կողմից իրականացված ուսումնասիրությունների արդյունքում պարզվել է, որ «Արմօյլ» ըներությունը չի անցել համապատասխան փորձաքննություն և ընկերության նկատմամբ հարուցվել է վարչական վարույթ: Հարուցված վարույթի շրջանակներում իրականացվում են միջոցառումներ հանգամանքները պարզելու ուղղությամբ»: